stanford-oval/wikipedia huggingface dataset:
Espanjan ensimmäinen tasavalta

La Flaca -lehdessä julkaistu Espanjan ensimmäisen tasavallan henkilöitymä.
Espanjan ensimmäinen tasavalta (esp. Primera República Española) oli lyhytaikainen tasavalta Iberian niemimaalla vuosina 1873–1874. Se perustettiin tasavaltalaisten, demokraattien ja radikaalien tuella 11. helmikuuta 1873 kuningas Amadeus I:n luovuttua Espanjan kruunusta kyllästyttyään  maansa sisäpoliittisiin ongelmiin, kuten poliittisen tuen puutteeseen, kapinoihin ja kolmanteen karlistisotaan. Tasavaltalaiset jakautuivat kahteen joukkoon: federalisteihin ja yhtenäisvaltiota kannattaneisiin unitaareihin. Tasavalta lakkautettiin lopullisesti noin 23 kuukautta perustamisensa jälkeen, 29. joulukuuta 1874. [lähde? ] Tasavallan jälkeen toteutettiin Bourbon-suvun restauraatio, ja Espanjan kuninkaaksi tuli Alfonso XII.
Ensimmäisen tasavallan valtionpäämiehet

Ensimmäisellä tasavallalla ehti olla viisi valtionpäämiestä, jotka johtivat hallitusta nimikkeellä ”toimeenpanovallan johtaja” (Presidente del Poder Ejecutivo).
Estanislao Figueras (12. helmikuuta – 11. kesäkuuta 1873)
Francisco Pi y Margall (11. kesäkuuta – 18. heinäkuuta 1873)
Nicolás Salmerón (18. heinäkuuta – 7. syyskuuta 1873)
Emilio Castelar (7. syyskuuta 1873 – 3. tammikuuta 1874)
Francisco Serrano (3. tammikuuta – 29. joulukuuta 1874)
Aiheesta muualla

Kuvia tai muita tiedostoja aiheesta Espanjan ensimmäinen tasavalta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Spanish Republic
Espanjan historia
Esihistoriallinen Iberia
Hispania
Keskiaika
Visigoottien valtakunta
Galician kuningaskunta
Bysanttilaiskausi
Al-Andalus
Reconquista
Habsburgien Espanja
Valistuksen aika
Ensimmäinen tasavalta
Restauraatio
Toinen tasavalta
Sisällissota 1936–1939
Francon valtakausi
Siirtyminen demokratiaan
Vuodesta 1975 nykypäivään
Käännös suomeksi
Eero Ilomäki

| Eero Ilomäki> Henkilötiedot |
| --- | --- |
Syntynyt: 1. elokuuta 1962 (ikä 62)  Suomi
Pesäpalloilija
Ulkopelipaikka:  Koppari
Seura:  
Pelaajaura
Junioriseurat
:  Vimpelin Veto
Ammattilaisjoukkueet
1981–1983 1985–1986 1987–1992:  Vimpelin Veto Vaasan Maila Vimpelin Veto
Eero Ilomäki (s. 1. elokuuta 1962) on suomalainen entinen pesäpalloilija.
Ilomäki valittiin lehdistön joukkueeseen vuoden 1985 Liitto-Lehdistö -otteluun, hänen pelatessa Vaasan Mailassa. Kahta Vaasan kautta lukuun ottamatta Ilomäki edusti koko uransa ajan Vimpelin Vetoa.
Ulkopelissä Ilomäki pelasi tavallisesti kopparina, ja sisäpelissä etenijänä.
Edgar Allan Poe: Lyhyt elämä

| Edgar Allan Poe – Lyhyt elämä> Poe: A Life Cut Short |
| --- | --- |

Alkuperäisteos
Kirjailija:  Peter Ackroyd
Kieli:  englanti
Genre:  elämäkerta
Julkaistu:  2008
Ulkoasu:  sidottu
Suomennos
Suomentaja:  Helene Bützow
Kustantaja:  Atena
Julkaistu:  2008
Ulkoasu:  sidottu
Sivumäärä:  175
ISBN:  978-951-796-534-7
Löydä lisää kirjojaKirjallisuuden teemasivulta
Edgar Allan Poe – Lyhyt elämä (engl. Poe: A Life Cut Short) on Peter Ackroydin vuonna 2008 julkaisema Edgar Allan Poen elämäkerta.
Vastaanotto

Tähtivaeltajan Tiina Raevaara kirjoitti, että kiintoisuudestaan huolimatta kirja on ärsyttävä. Elämäkerturi suhtautuu kohteeseensa jonkinlaisena myyttisenä hahmona, jonka elämänpolku oli päällystetty enteillä. Ackroyd löytää outoja yhteyksiä esimerkiksi siitä, että Poe piti salakirjoitusten ratkaisemisesta. Poen henkisen tilan merkitystä hänen ruumiilliselle kunnolleen liioitellaan.
Aiheesta muualla

Juri Nummelin: Poen lyhyt ja kiihkeä elämä. Turun sanomat 16.11.2008.
Pauli Vesakas: Edgar Allan Poe: Lyhyt elämä (Arkistoitu – Internet Archive). Keskisuomalainen 17.11.2008.
Sinikka Vuola: Poe keittiöpsykologin silmin. Kiiltomato.net 21.1.2009.
Edith Wilson

| Edith Wilson |
| --- | --- |

Yhdysvaltain ensimmäinen nainen
 18. joulukuuta 1915 – 4. maaliskuuta 1921  
Edeltäjä:  Margaret Woodrow Wilson (vt.)
Seuraaja:  Florence Kling Harding
Henkilötiedot
Syntynyt: 15. lokakuuta 1872 Wytheville, Virginia
Kuollut: 28. joulukuuta 1961 (89 vuotta) Washington, D.C.
Puoliso:  Woodrow Wilson
Tiedot
Puolue:  demokraatti
 Nimikirjoitus
Edith Wilson (o.s. Bolling; 15. lokakuuta 1872 – 28. joulukuuta 1961) oli presidentti Woodrow Wilsonin toinen vaimo ja Yhdysvaltain ensimmäinen nainen 1915–1921.
Edith Wilson toimi käytännössä jonkin aikaa maan johtajana miehensä Woodrow Wilsonin saatua sairauskohtauksen 1919.
Edith Bolling kasvoi Länsi-Virginian maaseudulla. Hän opiskeli Martha Washington Collegessa yliopistoon valmentavia aineita kuten kieliä, matematiikkaa, historiaa ja oikeinkirjoitusta. Hän jätti kuitenkin opiskelut kesken. Hän oli naimisissa jalokivikauppias Norman Galtin kanssa 1896–1908, kunnes Galt kuoli. Toisen avioliittonsa Edith Bolling Galt solmi 43-vuotiaana Woodrow Wilsonin kanssa vuonna 1915. Myös Wilson oli tuolloin leskimies.
Aiheesta muualla

Wikimedia Commonsissa on kuvia tai muita tiedostoja aiheesta .
Etelä-Afrikan randi

| Etelä-Afrikan randi |
| --- | --- |
 Randeja vuosilta 1961-1992
ISO 4217 -koodi:  ZAR
Keskuspankki:  Etelä-Afrikan keskuspankki
Symboli:  R
Käyttäjät:   Etelä-Afrikka  Namibia  Lesotho  Swazimaa
Jaettava yksikkö:  sentti
Randi (ZAR) on Etelä-Afrikan valuutta, jonka nimi tulee Witwatersrandin (suom. Valkoisen veden harjanne) vuorijonosta, joka on maan kultavarojen merkittävin keskittymä, jolla muun muassa Johannesburgin kaupunki sijaitsee. Randi otettiin käyttöön vuonna 1961 Etelä-Afrikan tasavallan valuutaksi.
Randi on viimeisen kymmenen vuoden aikana menettänyt lähes puolet arvostaan suuriin valuuttoihin verrattuna, vaikka rahan arvoa pyrittiin ylläpitämään korkeilla koroilla. Valuutan arvon heikkenemisen syyksi on epäilty kansainvälisten valuuttakeinottelijoiden toimintaa ja joidenkin markkina-analyytikkojenkenen mukaan? mukaan valuutta on 15–20 % aliarvostettu. Alhainen randin arvo on auttanut maan turismi- ja kaivosteollisuutta. Vuonna 2016 yhdellä eurolla sai 17 randia ja Yhdysvaltain dollarilla 15.30
Aiheesta muualla

Yhdysvaltojen keskuspankin historialliset vaihtokurssitiedot
| Tämänhetkiset ZAR-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Ferdinand Opitz

| Ferdinand Opitz |
| --- | --- |

Henkilötiedot
Syntynyt: 24. tammikuuta 1885 Praha, Tšekki
Kuollut: 8. toukokuuta 1960 Wien, Itävalta
Ammatti:  kuvanveistäjä
Ferdinand Opitz (24. tammikuuta 1885 Praha, Tšekki – 8. toukokuuta 1960 Wien, Itävalta) oli itävaltalainen kuvanveistäjä. Opitz kilpaili vuosien 1928, 1936 ja 1948 kesäolympialaisissa taidekilpailussa edustaen kaikissa Itävaltaa.
Ehrenström

Ehrenström oli suomalainen Ruotsin vallan ja autonomian aikainen aatelissuku. Smålandilainen Nils Strömman (1641–1705) aateloitiin vuonna 1692 ja introdusoitiin Ruotsin ritarihuoneeseen sukuna numero 1242. Suomen ritarihuoneen järjestäytyessä vuonna 1818 suku sai järjestysnumeron 93. Suku sammui Suomessa vuonna 1863, kun Johan Albrecht Ehrenströmin poika Alexander Heribert Ehrenström kuoli naimattomana.
Suvun jäseniä

Johan Albrecht Ehrenström (1762–1847), Helsingin ja Oulun asemakaava-arkkitehti
Marianne Ehrenström, (s. Pollet, 1773–1867), ruotsalainen kirjailija ja kamarineito
Eero Jaatinen

Eero Juhani Jaatinen (11. tammikuuta 1936 Antrea – 22. lokakuuta 1980 Riihimäki) oli suomalainen keihäänheittäjä, joka sai pronssia Kalevan Kisoissa 1962. Hän edusti Riihimäen Kiskoa ja Riihimäen Pallonlyöjiä.
Eero Jaatisen lajeina olivat keihäs, kiekko, kuula ja moukari, parhaiten hän menestyi keihäänheitossa, jossa hänen paras tuloksensa oli 73,66 m. Vuoden 1962 SM-kisoissa hän heitti silloisen ennätyksensä 73,53 m. Poliisien SM-kilpailuissa Jaatinen oli koko 60-luvun ajan viiden parhaan joukossa ja menestyi parhaiten poliisien PM-kilpailuissa vuonna 1960 sijoituttuaan pronssille. 1950-luvulla hän voitti kaikkiaan 13 SVUL:n Uudenmaan piirin mestaruutta ja teki moukarissa piiriennätyksen 53,80 m vuonna 1955. Kuulantyönnössä hänen paras tuloksensa oli 12,75 m ja kiekonheitossa 42,88 m. Jaatinen pelasi myös pesäpalloa, jossa saavutti nuorten SM-pronssin vuonna 1951. Jaatinen kuului Kiskon yleisurheilujaostoon vuosina 1966–1970.
Jaatinen oli ammatiltaan kaupungin järjestysmies. Jaatisen kotikunta oli Riihimäki.
Eestilä

Eestilä on sukunimi, joka on muun muassa seuraavilla suomalaisilla henkilöillä:
Markku Eestilä (s. 1956), kansanedustaja (Kokoomus) ja eläinlääkäri
Matti Eestilä (s. 1949), liikemies ja sijoittaja, Markku Eestilän veli
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ferdinand Roll

| Ferdinand Roll |
| --- | --- |

Norjan oikeusministeri
 Stangin I hallitus 13. heinäkuuta 1889 – 15. heinäkuuta 1890  
Edeltäjä:  Walter Scott Dahl
Seuraaja:  Ulrik Frederik Christian Arneberg
Suurkäräjäedustaja
 1892–1894 1877–1885  
Molden pormestari
 1887 1875–1876  
Henkilötiedot
Koko nimi:  Ferdinand Nicolai Roll
Syntynyt: 28. toukokuuta 1831 Trondheim, Norja
Kuollut: 27. helmikuuta 1921 (89 vuotta) Aker, Norja
Tiedot
Puolue:  Høyre
Ferdinand Nicolai Roll (28. toukokuuta 1831 Trondheim – 27. helmikuuta 1921 Aker) oli norjalainen juristi ja Høyren poliitikko. Hän istui suurkäräjillä vuosina 1877–1885 ja 1892–1894 sekä toimi Norjan oikeusministerinä 1889–1890. Lisäksi hän oli Molden pormestari 1875–1876 ja 1887.
Rollin tytär oli Nini Roll Anker.
Aiheesta muualla

Kuvia tai muita tiedostoja aiheesta Ferdinand Roll Wikimedia Commonsissa
Doug Clifford

| Doug Clifford |
| --- | --- |
 Doug Clifford soittamassa Creedence Clearwater Revisitedin konsertissa vuonna 2016.
Henkilötiedot
Syntynyt: 24. huhtikuuta 1945 (ikä 79)
Ammatti:  muusikko, lauluntekijä
Muusikko
Taiteilijanimi:  "Cosmo" 
Aktiivisena:  1959–
Tyylilajit:  rock, roots rock, country rock, blues rock, swamp rock, southern rock, rock and roll
Soittimet:  rummut, laulu, pyykkilauta
Yhtyeet:  Creedence Clearwater Revival, Don Harrison Band, Creedence Clearwater Revisited
Levy-yhtiöt:  Fuel 2000, Fantasy Records
  [ Muokkaa Wikidatassa ] [ ohje ]  
Doug ”Cosmo” Clifford (s. 24. huhtikuuta 1945 Palo Alto, Kalifornia) on yhdysvaltalainen rockmuusikko. Hän tuli alun perin tunnetuksi rumpalina Creedence Clearwater Revival -yhtyeessä, jonka hajottua hän liittyi Stu Cookin kanssa Don Harrison Bandiin. Clifford ja Cook perustivat vuonna 1995 Creedence Clearwater Revisitedin.
Diskografia > Creedence Clearwater Revival

Creedence Clearwater Revival (1968)
Bayou Country (1969)
Green River (1969)
Willy and the Poor Boys (1969)
Cosmo’s Factory (1970)
Pendulum (1970)
Mardi Gras (1972)
Diskografia > Livealbumit

Live in Europe (1973)
The Concert (1980) (Livetallenne Oakland Coliseumilta, Kaliforniasta, 31. tammikuuta, 1970.)
Diskografia > Kokoelmia

Creedence Gold (1972)
More Creedence Gold (1973)
Pre-Creedence (1975)
Chronicle (1976)
Creedence Country (1981)
The Movie Album (1985)
Chronicle 2 (1986)
The Best of Creedence Clearwater Revival (1998)
Platinum (2001)
Creedence Clearwater Revival: Box Set (2001) (Kuuden CD:n kokoelma, jossa ensimmäinen CD sisältää Tommy Fogerty & The Blue Velvets ja The Golliwogs -nimillä tehtyjä kappaleita)
Bad Moon Rising: The Best of Creedence Clearwater Revival (2003)
The Singles Collection (2009)
Diskografia > Soolo

Cosmo (1971)
Diskografia > Creedence Clearwater Revisited

Recollection (1998) - A two-disc Live albumi.
The Best of Creedence Clearwater Revisited (20th Century Masters - The Millennium Collection) (2006) - Livealbumi
JDRF Hope for the Holidays (2009) - Run, Rudolph, Run
Etelä-Afrikan pääministeri

| Etelä-Afrikan pääministeri |
| --- | --- |
 Eerste Minister van Suid-Afrika
 Etelä-Afrikan vaakuna vuosina 1932–2000
 Viran viimeinen haltija Pieter Willem Botha
 
Nimittäjä:  Kenraalikuvernööri (1910–1961) Valtiopresidentti (1961–1984)
Kauden pituus:  niin kauan kuin nautti alahuoneen luottamuksesta
Perustettu:  3. toukokuuta 1910
Ensimmäinen:  Louis Botha
Viimeinen:  Pieter Willem Botha
Lakkautettu:  10. syyskuuta 1984
Etelä-Afrikan pääministeri (afrikaansiksi Eerste Minister van Suid-Afrika, engl. The Prime Minister of South Africa) oli vuosina 1910–1984 Etelä-Afrikan hallituksen johtaja. Pääministerin virka perustettiin vuonna 1910, kun Etelä-Afrikan unioni perustettiin. Pääministerin nimitti Britannian monarkkia edustava Etelä-Afrikan kenraalikuvernööri vuoteen 1961 asti, jolloin maasta tuli tasavalta ja valtiollisen presidentin virka perustettiin.
Etelä-Afrikan pääministerillä oli toimeenpaneva valta, ja samalla hän oli Etelä-Afrikan alahuoneen puheenjohtaja. Ensimmäinen pääministeri oli buurikenraali Louis Botha. Pääministerin valtaoikeudet perustuivat hyvin pitkälti Britannian pääministerin valtaoikeuksiin.
Virka lakkautettiin vuonna 1984, jolloin uuden perustuslain mukaan kaikki toimeenpanovalta siirrettiin valtiolliselle presidentille. Etelä-Afrikan viimeinen pääministeri oli Pieter Willem Botha, josta tuli myöhemmin valtiollinen presidentti.
Apartheidin jälkeisessä Etelä-Afrikassa Inkatha-vapauspuolue on ajanut sitä, että maahan  palautettaisiin westminster-tyylinen järjestelmä, jossa pääministerillä olisi toimeenpanovalta. Tätä puolue perustelee sillä, että näin ei Etelä-Afrikasta voisi koskaan tulla yksipuoluejärjestelmä
Luettelo pääministereistä

| Etelä-Afrikan pääministerit (1910–1984)> Pääministeri (syntynyt-kuollut) | Etelä-Afrikan pääministerit (1910–1984)> Pääministeri (syntynyt-kuollut) | Etelä-Afrikan pääministerit (1910–1984)> virkakausi | Etelä-Afrikan pääministerit (1910–1984)> Puolue | Etelä-Afrikan pääministerit (1910–1984)>  | Etelä-Afrikan pääministerit (1910–1984)>  | Etelä-Afrikan pääministerit (1910–1984)>  | Etelä-Afrikan pääministerit (1910–1984)>  | Etelä-Afrikan pääministerit (1910–1984)>  |
| --- | --- | --- | --- | --- | --- | --- | --- | --- |
| Louis Botha (1862–1919) |  | 31.5.1910–27.8.1919 | Etelä-Afrikan puolue |  |  |  |  |  |
| Jan Smuts (1870–1950) |  | 3.9.1919–30.6.1924 | Etelä-Afrikan puolue |  |  |  |  |  |
| James Barry Munnik Hertzog (1866–1942) |  | 30.6.1924–5.9.1939 | Kansallispuolue  (vuoteen 1934) Etelä-Afrikan yhdistynyt puolue  (vuodesta 1934) |  |  |  |  |  |
| Jan Smuts (1870–1950) |  | 5.9.1939–4.6.1948 | Etelä-Afrikan yhdistynyt puolue |  |  |  |  |  |
| Daniel François Malan (1874–1959) |  | 4.6.1948–30.11.1954 | Kansallispuolue |  |  |  |  |  |
| Johannes Gerhardus Strijdom (1893–1958) |  | 30.11.1954–24.9.1958 | Kansallispuolue |  |  |  |  |  |
| Hendrik Verwoerd (1901–1966) |  | 2.9.1958–6.9.1966 (murhattiin) | Kansallispuolue |  |  |  |  |  |
| B. J. Vorster (1915–1983) |  | 13.9.1966–2.10.1978 | Kansallispuolue |  |  |  |  |  |
| Pieter Willem Botha (1916–2006) |  | 9.10.1978–3.9.1984 | Kansallispuolue |  |  |  |  |  |
Fargo (1. tuotantokausi)

| Fargo |
| --- | --- |
Alkuperämaa:  Yhdysvallat
Esittäminen
Verkko:  FX
Ensimmäinen esitys:  2014-04-1515. huhtikuuta 2014
Viimeinen esitys:  2014-06-1717. kesäkuuta 2014
Esitysten määrä:  10
Kaudet
 Seuraava → Fargo (2. tuotantokausi)
 Luettelo televisiosarjan Fargo jaksoista
Yhdysvaltalaisen televisiosarjan Fargon ensimmäinen tuotantokausi alkoi FX-kanavalla 15. huhtikuuta 2014. Sen päärooleissa esiintyivät Billy Bob Thornton, Allison Tolman, Colin Hanks ja Martin Freeman. Kausi koostui kymmenestä jaksosta, joista viimeinen esitettiin 17. kesäkuuta 2014.
Aiheesta muualla

Luettelo televisiosarjan Fargo jaksoista Internet Movie Databasessa (IMDb.com) (englanniksi)
Eero Tuomola (teollisuusneuvos)

Eero Ilmari Tuomola (17. marraskuuta 1916 Tampere – 25. maaliskuuta 1974 Tampere) oli suomalainen tekstiilialan yrittäjä ja yritysjohtaja, joka sai teollisuusneuvoksen arvonimen.
Tuomolan vanhemmat olivat kamreeri Väinö Emil Tuomola ja Anni Maria Käkönen ja puoliso vuodesta 1943 Aila Helene Sutinen. Tuomola tuli ylioppilaaksi Jämsän yhteiskoulusta ja jatkoi opintojaan Tampereen kauppaopistossa. Hän osallistui molempiin sotiin, joskin työskenteli jatkosodan aikana 1943–1945 Valtion lentokonetehtaalla myyntiosaston esimiehenä ja mainospäällikkönä. Tämän jälkeen hänestä tuli appensa Matti Sutisen perustaman kutomon toimitusjohtaja. Vuonna 1949 Matti-Trikooksi nimensä muuttanut yhtiö kehittyi perheyrityksenä merkittävästi. Yrityksen toimitusjohtajana Tuomola työskenteli vuoteen 1972 ja sen jälkeen vielä yrityksen hallituksen puheenjohtajana. Tuomola toimi myös Matti-Trikoon sisaryhtiön Epilän Sementtivalimon toimitusjohtajana ja johtokunnan puheenjohtajana 1945–1951. Hän oli Tampereen kaupunginvaltuuston jäsen 1957–1972 ja hänellä oli muitakin alueellisia, oman alansa ja yrittäjien luottamustehtäviä. Tuomola oli myös aktiivinen ratsastuksen seura- ja kilpailutoiminnan piirissä ja hänet muistetaan merkittävänä lahjoittajana. Teollisuusneuvoksen arvonimen Tuomola sai vuonna 1973.
Eripura

| Eripura Heavy Metal Perse |
| --- | --- | --- |

Studioalbumin tiedot
 Julkaistu: 16. tammikuuta 2008
 Tyylilaji: heavy metal
 Kesto: 43.54
 Levy-yhtiö: Dethrone Music
Listasijoitukset
  Suomen virallinen lista: 38.
Heavy Metal Perseen muut julkaisut
| Tervemenoa Tuonelaan! 2005 | Eripura 2008 | Aikakirjat 2012 |
Eripura on Heavy Metal Perse -yhtyeen ensimmäinen albumi. Levy saavutti ensimmäisellä listaviikollaan sijan 38. Suomen virallisella albumilistalla.
Kappaleet

Eripura – 1.05
Kauan eläköön kuningas! – 3.11
Kohti kolossien maata – 3.11
Pahaksi parkittu lalli – 3.02
Saunaherran kunniaksi – 3.26
Aamunkoiton huilumies – 3.10
Lohikäärmeen laulu – 4.23
Talonpoikaisralli – 3.28
Tapio – 4.12
Seitsemän meren luopio – 4.22
Heavy Metal Perse – 10.17
Kokoonpano

Matias Palm – laulu, kitara
Juha Leikkainen – kitara
Harri Leinonen – basso
Heikki Romppainen – rummut
Kokoonpano > Sessiojäsenet

Aleksi Munter – kosketinsoitin kappaleissa 3, 4, 6, 8 ja 11
Johannes Salo – kosketinsoitin kappaleissa 2, 5, 7 ja 9
Niko Mankinen – duettolaulu kappaleesa Tapio
Kasperi Heikkinen – kitarasoolo kappaleessa Pahaksi Parkittu Lalli
Marko Karhu – huudot kappaleessa Talonpoikaisralli
Janne Kela – nauru kappaleessa Talonpoikaisralli
Arvostelut

Desibeli.net:
Imperiumi.net: 9+/10
V2.fi:
Aiheesta muualla

Eripura Discogsissa. (englanniksi)
Albumi Eripura Encyclopaedia Metallum -sivustolla (englanniksi)
Espanjan futsalmaajoukkue

Espanjan maajoukkue 2.4.2018 ystävyysottelussa Suomea vastaan.
Espanjan futsalmaajoukkue edustaa Espanjaa futsalin kansainvälisissä otteluissa. Sitä hallinnoi Espanjan kuninkaallinen jalkapalloliitto. Espanjan päävalmentajana toimii Fede Vidal.
Espanjan maajoukkue on ollut mukana toistaiseksi kaikissa FIFA:n ja UEFA:n järjestämissä futsalin arvokisoissa. Se on voittanut maailmanmestaruuden kahdesti vuosina 2000 ja 2004 sekä Euroopan-mestaruuden kuudesti. Mitalien ulkopuolelle Espanja on jäänyt ainoastaan ensimmäisissä MM-kisoissa 1989.
Joukkueen kokoonpano

Espanjan maajoukkueen kokoonpano Suomea vastaan MM-karsintaottelussa 24.10.2019. Espanja voitti ottelun 4-1.
| Espanjan maajoukkue |
| --- | --- | --- | --- |
| # | Nimi | Seura | Pelaajprofiili |
| 12 | Juanjo |  FC Barcelona | Maalivahti |
| 1 | Jesus Herrero |  Movistar Inter | Maalivahti |
| 2 | Ortiz C |  Movistar Inter | Pohja |
| 4 | Bebe |  Movistar Inter | Laita/Pohja |
| 9 | Fernan |  El Pozo Murcia | Laita |
| 10 | Rafa Usin |  CA Osasuna Magna | Laita/Pivot |
| 3 | Marc Tolra |  El Pozo Murcia | Pohja |
| 5 | Boyis |  FC Barcelona | Pohja |
| 6 | Solano |  Movistar Inter | Pivot |
| 7 | Adolfo |  FC Barcelona | Laita |
| 8 | Lin |  KPRF Moskova | Laita |
| 11 | Joselito |  FC Barcelona | Laita |
| 14 | Raul Campos |  Palma Futsal | Laita/Pivot |
| 15 | Juan Emilio |  Gazprom Ugra | Pivot |
Arvokisat > Maailmanmestaruuskilpailut

1989 – 1. kierros
1992 – Pronssia
1996 – Hopeaa
2000 – Mestaruus
2004 – Mestaruus
2008 – Hopeaa
2012 – Hopeaa
2016 – Puolivälierät
Arvokisat > Euroopan-mestaruuskilpailut

1996 – Mestaruus
1999 – Hopeaa
2001 – Mestaruus
2003 – Pronssia
2005 – Mestaruus
2007 – Mestaruus
2010 – Mestaruus
2012 – Mestaruus
2014 – Pronssia
2016 – Mestaruus
2018 – Hopeaa
Etelä-Afrikan sateenkaarilippu

Etelä-Afrikan sateenkaarilippu
Etelä-Afrikan sateenkaarilippu on Etelä-Afrikan pride-liikkeen yleisesti käyttämä lippu. Se on perinteisen sateenkaarilipun ja Etelä-Afrikan lipun yhdistelmä.
Historia

Lipun on suunnitellut Eugene Brockman, joka on myös perustanut yhdistyksen nimeltä Gay Flag of SA, joka pyrkii saamaan lipulle virallisen tunnustuksen. Brockmanin mukaan lippu on sopiva symboli sateenkaarivaltiona tunnetulle Etelä-Afrikalle. Lippu julkaistiin 18. joulukuuta 2010 Mother City Queer Project -tapahtumassa Cape Town Stadiumilla..
Vuonna 2012 Etelä-Afrikan kulttuuriministeriön alainen heraldinen virasto antoi virallisen tunnustuksensa lipulle. Tämän johdosta Etelä-Afrikasta tuli maailman ensimmäinen valtio, joka on tunnustanut jonkinlaisen sateenkarilipun. Lippua ei kuitenkaan ole tunnustettu Etelä-Afrikan lippuun verrattavaksi kansalliseksi symboliksi, vaan se on Etelä-Afrikan sateenkaariyhteisön virallinen lippu.
Lippu on myös saanut aikaan paljon vihaa, jonka takia Priden kimppuun on käyty.
Galleria

Soweto Pride vuonna 2012
Sateenkaarilippu tangossa
Ecuadorin jalkapallomaajoukkue

Ecuadorin jalkapallomaajoukkue edustaa eteläamerikkalaista Ecuadorin valtiota kansainvälisissä miesten jalkapallon maajoukkuekilpailuissa. Joukkue toimii Ecuadorin jalkapalloliiton alaisuudessa.
Ecuador tunnetaan erityisesti vahvasta kotiedustaan. Se pelaa kotiottelunsa Estadio Olímpico Atahualpalla pääkaupungissa Quitossa, joka sijaitsee peräti 2 850 metrin korkeudella merenpinnasta. Kaupungin korkea ilmanala aiheuttaakin usein hankaluuksia siihen tottumattomille vierasjoukkueille.
Historiaa

Ecuador oli pitkän aikaa Etelä-Amerikan maanosaliiton Conmebolin heikoimpia maita, mutta viime aikoina se on kohentanut esityksiään huomattavasti.
Ensimmäisen kerran Ecuador osallistui MM-kisojen karsintoihin vuonna 1962, mutta huonolla menestyksellä. Vuonna 1966 joukkue oli lähellä järjestää yllätyksen. Joukkueessa pelasi lukuisia aikansa tähtipelaajia kuten Washington Muñoz, Alberto Spencer, Carlos Raffo, Enrique Raymondi ja Jorge Bolaños. Joukkue kuitenkin hävisi ratkaisevassa ottelussa Chilelle, eikä päässyt lopputurnaukseen.
Ensimmäisen kerran joukkue pääsi MM-lopputurnaukseen vuoden 2002 MM-kisoihin, jotka pelattiin Japanissa ja Etelä-Koreassa. Kisoissa se saavutti voiton Kroatiasta, mikä ei kuitenkaan riittänyt jatkopaikkaan alkulohkosta. Toistamiseen Ecuador selviytyi MM-karsinnoista neljä vuotta myöhemmin Saksan kisoihin, joissa se putosi neljännesvälierissä Englantille. Kolmannen kerran Ecuador pelasi MM-lopputurnauksessa vuonna 2014, jolloin se hävittyään Sveitsille, voitettuaan Hondurasin ja pelattuaan maalittoman tasapelin Ranskan kanssa putosi alkulohkon jälkeen jatkosta. MM-kilpailuissa 2022 Ecuador jäi jälleen alkulohkoon voitettuaan Qatarin, pelattuaan Alankomaiden kanssa tasan ja hävittyään Senegalille.
Arvokisat > MM-kisat

1930–1938 - Ei osallistunut
1950 - Jäi pois
1954 - Ei osallistunut
1958 - Ei osallistunut
1962–1998 - Ei selviytynyt karsinnoista
2002 - Alkulohko
2006 - Neljännesvälierät
2010 - Ei selviytynyt karsinnoista
2014 - Alkulohko
2018 - Ei selviytynyt karsinnoista
2022 - Alkulohko
Arvokisat > Copa América

| 0 | 1 | 2 |
| --- | --- | --- |
|  1916–1937 - Ei osallistunut  1939 - 5. sija  1941 - 5. sija  1942 - 7. sija  1945 - 7. sija  1946 - Jäi pois  1947 - 6. sija  1949 - 7. sija  1953 - 6. sija  1955 - 7. sija  1956 - Jäi pois  1957 - 7. sija  1959 - Jäi pois  1959 - 4. sija  1963 - 6. sija  1967 - Ei selviytynyt  1975 - 1. kierroksella |   |  1979 - 1. kierroksella  1983 - 1. kierroksella  1987 - 1. kierroksella  1989 - 1. kierroksella  1991 - 1. kierroksella  1993 - 4. sija  1995 - 1. kierroksella  1997 - Puolivälierissä  1999 - 1. kierroksella  2001 - 1. kierroksella  2004 - 1. kierroksella  2007 - 1. kierroksella (11. sija)  2011 - 1. kierroksella  2015 - 1. kierroksella  2016 - Puolivälierissä  2019 - 1. kierroksella  2021 - Puolivälierissä |